CELEX: 32020D1222
Language: mt
Date: 2020-08-24 00:00:00
Title: Deċiżjoni ta’ Implimentazzjoni tal-Kummissjoni (UE) 2020/1222 tal-24 ta’ Awwissu 2020 dwar l-approvazzjoni ta’ dwal estern tal-vetturi effiċjenti li juża dijodi li jemettu d-dawl bħala teknoloġija innovattiva għat-tnaqqis tal-emissjonijiet ta’ CO2 minn vetturi kummerċjali ħfief li jaħdmu b’magna b’kombustjoni interna fir-rigward tal-kundizzjonijiet tal-NEDC skont ir-Regolament (UE) 2019/631 tal-Parlament Ewropew u tal-Kunsill (Test b’rilevanza għaż-ŻEE)

27.8.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 279/5
               
            
         DEĊIŻJONI TA’ IMPLIMENTAZZJONI TAL-KUMMISSJONI (UE) 2020/1222
         tal-24 ta’ Awwissu 2020
         dwar l-approvazzjoni ta’ dwal estern tal-vetturi effiċjenti li juża dijodi li jemettu d-dawl bħala teknoloġija innovattiva għat-tnaqqis tal-emissjonijiet ta’ CO2 minn vetturi kummerċjali ħfief li jaħdmu b’magna b’kombustjoni interna fir-rigward tal-kundizzjonijiet tal-NEDC skont ir-Regolament (UE) 2019/631 tal-Parlament Ewropew u tal-Kunsill
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2019/631 tal-Parlament Ewropew u tal-Kunsill tas-17 ta’ April 2019 li jistabbilixxi standards ta’ rendiment fir-rigward tal-emissjonijiet ta’ CO2 tal-karozzi ġodda tal-passiġġieri u tal-vetturi kummerċjali ħfief ġodda, u li jħassar ir-Regolamenti (KE) Nru 443/2009 u (UE) Nru 510/2011 (1), u b’mod partikolari l-Artikolu 11(4) tiegħu,
         Billi:
         
                     (1)
                  
                  
                     Fid-19 ta’ Diċembru 2019, il-manifatturi Toyota Motor Europe, Opel Automobile GmbH–PSA, FCA Italy S.p.A., Automobiles Citroën, Automobiles Peugeot, PSA Automobiles SA, Audi AG, Ford-Werke GmbH, Jaguar Land Rover Ltd., Hyundai Motor Europe Technical Center GmbH, Škoda Auto a.s., BMW AG, Renault SA, Honda Motor Europe Ltd, Volkswagen AG u Volkswagen AG Nutzfahrzeuge ppreżentaw applikazzjoni konġunta (“l-applikazzjoni”) għall-approvazzjoni, skont l-Artikolu 11 tar-Regolament (UE) 2019/631, ta’ dawl effiċjenti esterna bl-użu ta’ dijodi li jemettu d-dawl (“dawl LED estern effiċjenti”) bħala teknoloġija innovattiva għat-tnaqqis tal-emissjonijiet ta’ CO2 minn vetturi kummerċjali ħfief li jaħdmu b’magna b’kombustjoni interna li jistgħu jaħdmu bil-petrol, bid-diżil u b’ċerti fjuwils alternattivi.
                  
               
                     (2)
                  
                  
                     L-applikazzjoni ġiet ivvalutata skont l-Artikolu 11 tar-Regolament (UE) 2019/631, ir-Regolamenti ta’ Implimentazzjoni tal-Kummissjoni (UE) Nru 427/2014 (2) kif ukoll il-Linji Gwida Tekniċi għat-tħejjija tal-applikazzjonijiet għall-approvazzjoni ta’ teknoloġiji innovattivi skont ir-Regolament (KE) Nru 443/2009 tal-Parlament Ewropew u tal-Kunsill (3) (il-verżjoni ta’ Lulju 2018) (4). Skont l-Artikolu 11(3) tar-Regolament (UE) 2019/631, l-applikazzjoni kienet akkumpanjata minn rapport ta’ verifika mwettaq minn korp indipendenti u ċċertifikat.
                  
               
                     (3)
                  
                  
                     L-applikazzjoni tirreferi għal iffrankar tal-emissjonijiet ta’ CO2 li ma jistax jintwera bil-kejl imwettaq skont iċ-Ċiklu l-Ġdid tas-Sewqan Ewropew (“it-test NEDC”) kif stabbilit fir-Regolament tal-Kummissjoni (KE) Nru 692/2008 (5).
                  
               
                     (4)
                  
                  
                     L-użu ta’ dijodi li jemettu d-dawl biex titjieb l-effiċjenza tat-tidwil estern tal-vettura diġà ġie approvat għal ċerti dwal esterni ta’ karozzi tal-passiġġieri permezz tad-Deċiżjonijiet ta’ Implimentazzjoni tal-Kummissjoni 2014/128/UE (6), (UE) 2015/206 (7), (UE) 2016/160 (8) u (UE) 2016/587 (9) (imsejħa flimkien “id-Deċiżjonijiet ta’ Implimentazzjoni ta’ approvazzjoni mgħoddija”) bħala teknoloġija innovattiva biex jitnaqqsu l-emissjonijiet ta’ CO2 b’mod li mhux kopert mill-kejl li jsir bħala parti mit-test NEDC.
                  
               
                     (5)
                  
                  
                     Fuq il-bażi tal-esperjenza miksuba mill-valutazzjoni tal-applikazzjonijiet fil-qafas tad-Deċiżjonijiet ta’ Implimentazzjoni tal-approvazzjoni mgħoddija, kif ukoll fuq ir-rapporti u l-informazzjoni pprovduti mal-applikazzjoni, intwera b’mod sodisfaċenti u konklużiv li dawl LED estern effiċjenti jew kombinazzjonijiet xierqa tiegħu jissodisfaw il-kriterji ta’ eliġibbiltà msemmija fl-Artikolu 11 tar-Regolament (UE) 2019/631 u r-Regolament ta’ Implimentazzjoni (UE) Nru 427/2014 u jipprovdu tnaqqis fl-emissjonijiet ta’ CO2 ta’ mill-inqas 1 g ta’ CO2/km meta mqabbel mal-istess sett ta’ dwal esterni ta’ linja bażi.
                  
               
                     (6)
                  
                  
                     Minbarra d-dawl estern tal-vettura li għalih diġà ġie approvat l-użu ta’ dwal LED effiċjenti fid-Deċiżjonijiet ta’ Implimentazzjoni mgħoddija, l-applikazzjoni tirreferi wkoll għall-użu ta’ dwal LED esterni effiċjenti fid-dwal għall-kantunieri, dwal li jimmarkaw it-truf tal-vettura u li jimmarkaw il-ġnub. Billi dawk id-dwal ma jinxtegħlux waqt il-kejl imwettaq bħala parti mit-test NEDC, huwa xieraq li jiġi approvat l-użu ta’ dwal LED esterni effiċjenti wkoll f’dak id-dwal.
                  
               
                     (7)
                  
                  
                     L-applikazzjoni tistabbilixxi metodoloġija biex jiġi ddeterminat l-iffrankar ta’ CO2 mill-użu ta’ dwal LED esterni ta’ effiċjenza għolja f’medda ta’ dwal tal-vetturi għall-użu f’vetturi kummerċjali ħfief imħaddma b’magni b’kombustjoni interna li jaħdmu bil-petrol, bid-diżil, bil-gass likwifikat miż-żejt (LPG), bil-gass naturali kkompressat (CNG) jew b’E85.
                  
               
                     (8)
                  
                  
                     Meta titqies id-disponibbiltà limitata tal-E85 fis-suq tal-Unjoni kollu kemm hu, mhuwiex xieraq li għall-finijiet tal-metodoloġija tal-ittestjar issir distinzjoni ta’ dan il-fjuwil bħala differenti mill-petrol.
                  
               
                     (9)
                  
                  
                     L-applikanti pprovdew studji li jsostnu li x-xejriet tal-użu ta’ vetturi kummerċjali ħfief u dawk tal-karozzi tal-passiġġieri, fir-rigward tal-użu tad-dawl tal-vetturi estern, huma simili biżżejjed biex jippermettu li tiġi applikata l-istess metodoloġija għall-vetturi kummerċjali ħfief bħal dik stabbilita fid-Deċiżjonijiet ta’ Implimentazzjoni mgħoddija.
                  
               
                     (10)
                  
                  
                     Madankollu, fir-rigward ta’ fanali għall-kantunieri, il-fanali tal-liwi statiku, id-dwal li jimmarkaw it-trufijiet tal-forma u d-dwal li jimmarkaw il-ġnub, li ma ġewx koperti mid-Deċiżjonijiet ta’ Implimentazzjoni mgħoddija, l-applikanti pproponew li jiġu inklużi fatturi ta’ użu speċifiku u valuri tal-konsum tal-enerġija fil-metodoloġija tal-ittestjar. Minħabba li l-fatturi tal-użu u l-valuri tal-konsum tal-enerġija proposti mill-applikanti għal dawk id-dwal jirriżultaw f’valuri li jistgħu jitqiesu konservattivi, huwa xieraq li dawk il-fatturi u valuri jiżdiedu mal-metodoloġija tal-ittestjar.
                  
               
                     (11)
                  
                  
                     Il-metodoloġija għandha tkun ikkumplimentata wkoll biex ikun żgurat li tista’ titqies il-preżenza ta’ sistemi adattivi tad-dawl ta’ quddiem (AFS) użati fi dwal b’raġġ baxx.
                  
               
                     (12)
                  
                  
                     B’kont meħud ta’ dawk iż-żidiet, jenħtieġ li l-metodoloġija tal-ittestjar titqies bħala xierqa biex jiġi ddeterminat l-iffrankar ta’ CO2 mill-użu ta’ teknoloġija innovattiva f’vetturi kummerċjali ħfief.
                  
               
                     (13)
                  
                  
                     Jenħtieġ li l-manifatturi jkollhom il-possibbiltà li japplikaw għand awtorità tal-approvazzjoni tat-tip għaċ-ċertifikazzjoni tal-iffrankar ta’ CO2 mill-użu ta’ dwal LED esterni effiċjenti meta jiġu ssodisfati l-kundizzjonijiet stabbiliti f’din id-Deċiżjoni. Jenħtieġ li, għal dak il-għan, il-manifatturi jiżguraw li l-applikazzjoni għaċ-ċertifikazzjoni tkun akkumpanjata minn rapport ta’ verifika minn korp indipendenti u ċċertifikat li jikkonferma li t-teknoloġija innovattiva tikkonforma mal-kundizzjonijiet stabbiliti f’din id-Deċiżjoni u li l-iffrankar ġie ddeterminat skont il-metodoloġija tal-ittestjar stabbilita fl-Anness ta’ din id-Deċiżjoni.
                  
               
                     (14)
                  
                  
                     Sabiex jiġi ffaċilitat użu usa’ tat-teknoloġija innovattiva f’vetturi ġodda, manifattur għandu jkollu wkoll il-possibbiltà li japplika darba għaċ-ċertifikazzjoni tal-iffrankar ta’ CO2 minn diversi sistemi ta’ dwal LED esterni permezz ta’ applikazzjoni waħda ta’ ċertifikazzjoni. Madankollu, huwa xieraq li jiġi żgurat li fejn tintuża din il-possibbiltà jiġi applikat mekkaniżmu li jinċentiva l-użu esklussiv ta’ dawk is-sistemi ta’ dwal LED esterni effiċjenti li joffru l-ogħla effiċjenza.
                  
               
                     (15)
                  
                  
                     Hija r-responsabbiltà tal-awtorità tal-approvazzjoni tat-tip li tivverifika bir-reqqa li l-kundizzjonijiet għaċ-ċertifikazzjoni tal-iffrankar ta’ CO2 mill-użu ta’ teknoloġija innovattiva kif speċifikat f’din id-Deċiżjoni jkunu ġew issodisfati. Jekk tinħareġ iċ-ċertifikazzjoni, jenħtieġ li l-awtorità responsabbli tal-approvazzjoni tat-tip tiżgura li l-elementi kollha kkunsidrati għaċ-ċertifikazzjoni jiġu rreġistrati f’rapport tat-test u li dan jinżamm flimkien mar-rapport ta’ verifika u li din l-informazzjoni tkun disponibbli għall-Kummissjoni fuq talba.
                  
               
                     (16)
                  
                  
                     Għall-finijiet tad-determinazzjoni tal-kodiċi tal-ekoinnovazzjoni ġenerali li jrid jintuża fid-dokumenti tal-approvazzjoni tat-tip rilevanti skont l-Annessi I, VIII u IX tad-Direttiva 2007/46/KE tal-Parlament Ewropew u tal-Kunsill (10), hemm bżonn li jiġi attribwit kodiċi individwali għat-teknoloġija innovattiva.
                  
               
                     (17)
                  
                  
                     Mill-2021, il-konformità tal-manifatturi mal-miri tal-emissjonijiet ta’ CO2 speċifiċi tagħhom għandha tiġi stabbilita fuq il-bażi tal-emissjonijiet ta’ CO2 iddeterminati skont il-Proċedura ta’ Ttestjar Armonizzata fuq Livell Dinji għall-Vetturi Ħfief (WLTP) stabbilita fir-Regolament tal-Kummissjoni (UE) 2017/1151 (11). L-iffrankar ta’ CO2 mit-teknoloġija innovattiva ċċertifikata b’referenza għal din id-Deċiżjoni jista’ għalhekk jitqies għall-kalkolu tal-emissjonijiet speċifiċi medji ta’ CO2 tal-manifatturi għas-sena kalendarja 2020 biss,
                  
               ADOTTAT DIN ID-DEĊIŻJONI:
         
            Artikolu 1
            Teknoloġija innovattiva
            L-użu ta’ dijodi li jemettu d-dawl effiċjenti f’dawl estern tal-vetturi huwa approvat bħala teknoloġija innovattiva skont it-tifsira tal-Artikolu 11 tar-Regolament (UE) 2019/631 għall-użu f’vetturi kummerċjali ħfief imħaddma minn magni b’kombustjoni interna li jistgħu jaħdmu bil-petrol, bid-diżil, bil-gass likwifikat miż-żejt (LPG), bil-gass naturali kkompressat (CNG) jew bl-E85, jew kombinazzjoni ta’ dawk il-fjuwils, fejn jintuża f’wieħed jew f’diversi minn dawn id-dwal esterni tal-vettura:
            
                        (a)
                     
                     
                        Fanal ta’ quddiem b’raġġ baxx (inkluża sistema Adattiva tad-Dawl ta’ Quddiem);
                     
                  
                        (b)
                     
                     
                        Fanal ta’ quddiem b’raġġ għoli;
                     
                  
                        (c)
                     
                     
                        Fanal tal-pożizzjoni ta’ quddiem;
                     
                  
                        (d)
                     
                     
                        Fanal għaċ-ċpar ta’ quddiem;
                     
                  
                        (e)
                     
                     
                        Fanali għaċ-ċpar ta’ wara;
                     
                  
                        (f)
                     
                     
                        Fanal tal-indikatur tat-tidwir ta’ quddiem;
                     
                  
                        (g)
                     
                     
                        Fanal tal-indikatur tat-tidwir ta’ wara;
                     
                  
                        (h)
                     
                     
                        Fanal tal-pjanċi;
                     
                  
                        (i)
                     
                     
                        Fanal tar-rivers;
                     
                  
                        (j)
                     
                     
                        Fanal għall-kantunieri;
                     
                  
                        (k)
                     
                     
                        Dawl ta’ Liwi Statiku;
                     
                  
                        (l)
                     
                     
                        Dwal li jindikaw it-trufijiet tal-forma;
                     
                  
                        (m)
                     
                     
                        Dwal tal-markaturi tal-ġenb.
                     
                  
         
            Artikolu 2
            Applikazzjoni għaċ-ċertifikazzjoni tal-iffrankar ta’ CO2
            
            
               1.   Manifattur jista’ japplika għand awtorità tal-approvazzjoni tat-tip għaċ-ċertifikazzjoni tal-iffrankar ta’ CO2 mill-użu ta’ dawl LED estern effiċjenti wieħed jew aktar b’referenza għal din id-Deċiżjoni.
            
            
               2.   Il-manifattur għandu jiżgura li l-applikazzjoni għaċ-ċertifikazzjoni tkun akkumpanjata minn rapport ta’ verifika minn korp indipendenti u ċċertifikat li jikkonferma li l-kundizzjonijiet stabbiliti fl-Artikolu 1 ġew issodisfati.
            
            
               3.   Fejn l-iffrankar ikun ġie ċċertifikat skont l-Artikolu 3, il-manifattur għandu jiżgura li l-iffrankar iċċertifikat ta’ CO2 u l-kodiċi tal-ekoinnovazzjoni msemmi fl-Artikolu 4(1) jiġu rreġistrati fiċ-ċertifikat tal-konformità tal-vetturi kkonċernati.
            
         
         
            Artikolu 3
            Ċertifikazzjoni tal-iffrankar ta’ CO2
            
            
               1.   L-awtorità tal-approvazzjoni tat-tip għandha tiżgura li l-iffrankar ta’ CO2 miksub mill-użu tat-teknoloġija innovattiva jkun ġie ddeterminat bl-użu tal-metodoloġija stabbilita fl-Anness.
            
            
               2.   Meta manifattur jippreżenta applikazzjoni għaċ-ċertifikazzjoni tal-iffrankar ta’ CO2 minn diversi sistemi ta’ dwal estern ta’ effiċjenza għolja msemmija fl-Artikolu 1 fir-rigward ta’ verżjoni waħda ta’ vettura, l-awtorità tal-approvazzjoni tat-tip għandha tiddetermina liema mis-sistemi ta’ dwal LED estern ta’ effiċjenza għolja li ġew ittestjati trendi l-inqas iffrankar ta’ CO2, u għandha tirreġistra l-aktar valur baxx fid-dokumentazzjoni tal-approvazzjoni tat-tip rilevanti. Dak il-valur għandu jintuża għall-finijiet tal-paragrafu 4.
            
            
               3.   Meta t-teknoloġija innovattiva tiġi installata f’vettura bifjuwil jew fjuwil flessibbli, l-awtorità tal-approvazzjoni għandha tirreġistra l-iffrankar ta’ CO2 kif ġej:
               
                           (a)
                        
                        
                           għal vetturi bifjuwil li jużaw il-petrol u fjuwils gassużi, il-valur ta’ ffrankar ta’ CO2 fir-rigward tal-fjuwils LPG jew CNG;
                        
                     
                           (b)
                        
                        
                           għall-vetturi fjuwil flessibbli li jużaw il-petrol u l-E85, il-valur tal-iffrankar ta’ CO2 fir-rigward tal-petrol.
                        
                     
            
               4.   L-awtorità tal-approvazzjoni tat-tip għandha tirreġistra l-iffrankar ta’ CO2 iċċertifikat li jkun ġie ddeterminat skont il-paragrafi 1 u 2, u l-kodiċi tal-ekoinnovazzjoni msemmi fl-Artikolu 4(1) fid-dokumentazzjoni tal-approvazzjoni tat-tip rilevanti.
            
            
               5.   L-awtorità tal-approvazzjoni tat-tip għandha tirreġistra l-elementi kollha kkunsidrati għaċ-ċertifikazzjoni f’rapport tat-test u dan iżżommu flimkien mar-rapport ta’ verifika msemmi fl-Artikolu 2(2), u għandha tagħmel dik l-informazzjoni disponibbli lill-Kummissjoni fuq talba.
            
            
               6.   L-awtorità tal-approvazzjoni tat-tip għandha tiċċertifika l-iffrankar ta’ CO2 biss, jekk issib li t-teknoloġija innovattiva tikkonforma mal-kundizzjonijiet stabbiliti fl-Artikolu 1, u jekk l-iffrankar ta’ CO2 miksub ikun 1 g CO2/km jew aktar, kif speċifikat fl-Artikolu 9(1)(a) tar-Regolament ta’ Implimentazzjoni (UE) Nru 427/2014.
            
         
         
            Artikolu 4
            Kodiċi tal-ekoinnovazzjoni
            
               1.   It-teknoloġija innovattiva approvata b’din id-Deċiżjoni tingħata l-kodiċi tal-ekoinnovazzjoni 34.
            
            
               2.   L-iffrankar ta’ CO2 rreġistrat skont ir-referenza għal dak il-kodiċi tal-ekoinnovazzjoni jista’ jitqies biss għall-kalkolu tal-emissjonijiet speċifiċi medji tal-manifatturi għas-sena kalendarja 2020.
            
         
         
            Artikolu 5
            Dħul fis-seħħ
            Din id-Deċiżjoni għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, l-24 ta’ Awwissu 2020.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 111, 25.4.2019, p. 13.
         
            (2)  Ir-Regolament ta’ Implimentazzjoni tal-Kummissjoni (UE) Nru 427/2014 tal-25 ta’ April 2014 li jistabbilixxi proċedura għall-approvazzjoni u ċ-ċertifikazzjoni ta’ teknoloġiji innovattivi għat-tnaqqis tal-emissjonijiet ta’ CO2 minn vetturi kummerċjali ħfief skont ir-Regolament (UE) Nru 510/2011 tal-Parlament Ewropew u tal-Kunsill (ĠU L 125, 26.4.2014, p. 57).
         
            (3)  Ir-Regolament (KE) Nru 443/2009 tal-Parlament Ewropew u tal-Kunsill tat-23 ta’ April 2009 li jistabbilixxi standards ta' rendiment għall-emissjonijiet minn karozzi ġodda tal-passiġġieri bħala parti mill-approċċ integrat tal-Komunità biex jitnaqqsu l-emissjonijiet ta' CO2 minn vetturi ħfief (ĠU L 140, 5.6.2009, p. 1).
         
            (4)  https://circabc.europa.eu/sd/a/a19b42c8-8e87-4b24-a78b-9b70760f82a9/July%202018%20Technical%20Guidelines.pdf
         
            (5)  Ir-Regolament tal-Kummissjoni (KE) Nru 692/2008 tat-18 ta’ Lulju 2008 li jimplimenta u jemenda r-Regolament (KE) Nru 715/2007 tal-Parlament Ewropew u tal-Kunsill dwar l-approvazzjoni tat-tip ta’ vetturi bil-mutur fir-rigward tal-emissjonijiet ta’ vetturi ħfief għall-passiġġieri u ta’ vetturi kummerċjali (Euro 5 u Euro 6) u dwar l-aċċess għall-informazzjoni dwar it-tiswija u l-manutenzjoni tal-vettura (ĠU L 199, 28.7.2008, p. 1).
         
            (6)  Id-Deċiżjoni ta’ Implimentazzjoni tal-Kummissjoni 2014/128/UE tal-10 ta’ Marzu 2014 dwar l-approvazzjoni tal-modulu LED bir-raġġ baxx “E-Light” bħala teknoloġija innovattiva għat-tnaqqis tal-emissjonijiet tad-CO2 mill-karozzi tal-passiġġieri skont ir-Regolament (KE) Nru 443/2009 tal-Parlament Ewropew u tal-Kunsill (ĠU L 70, 11.3.2014, p. 30).
         
            (7)  Id-Deċiżjoni ta’ Implimentazzjoni tal-Kummissjoni (UE) 2015/206 tad-9 ta’ Frar 2015 dwar l-approvazzjoni tad-dawl effiċjenti fuq barra tad-Daimler AG bl-użu ta’ dijodi li jemettu d-dawl bħala teknoloġija innovattiva biex jonqsu l-emissjonijiet tad-CO2 minn karozzi tal-passiġġieri skont ir-Regolament (KE) Nru 443/2009 tal-Parlament Ewropew u tal-Kunsill (ĠU L 33, 10.2.2015, p. 52).
         
            (8)  Id-Deċiżjoni ta’ Implimentazzjoni tal-Kummissjoni (UE) 2016/160 tal-5 ta’ Frar 2016 dwar l-approvazzjoni tas-sistema ta’ illuminazzjoni esterna effiċjenti tat-Toyota Motor Europe li tuża dijodi li jemettu d-dawl bħala teknoloġija innovattiva biex jonqsu l-emissjonijiet ta’ CO2 mill-karozzi tal-passiġġieri skont ir-Regolament (KE) Nru 443/2009 tal-Parlament Ewropew u tal-Kunsill (ĠU L 31, 6.2.2016, p. 70).
         
            (9)  Id-Deċiżjoni ta’ Implimentazzjoni tal-Kummissjoni (UE) 2016/587 tal-14 ta’ April 2016 dwar l-approvazzjoni tat-teknoloġija użata fis-sistema ta’ illuminazzjoni esterna ta’ effiċjenza għolja tal-vetturi li tuża dijodi li jemettu d-dawl bħala teknoloġija innovattiva biex jonqsu l-emissjonijiet ta’ CO2 mill-karozzi tal-passiġġieri skont ir-Regolament (KE) Nru 443/2009 tal-Parlament Ewropew u tal-Kunsill (ĠU L 101, 16.4.2016, p. 17).
         
            (10)  Id-Direttiva 2007/46/KE tal-Parlament Ewropew u tal-Kunsill tal-5 ta’ Settembru 2007 li tistabbilixxi kwadru għall-approvazzjoni ta’ vetturi bil-mutur u l-karrijiet tagħhom, u ta’ sistemi, komponenti u unitajiet tekniċi separati maħsuba għal tali vetturi (Direttiva Kwadru) (ĠU L 263, 9.10.2007, p. 1).
         
            (11)  Ir-Regolament tal-Kummissjoni (UE) 2017/1151 tal-1 ta’ Ġunju 2017 li jissupplimenta r-Regolament (KE) Nru 715/2007 tal-Parlament Ewropew u tal-Kunsill dwar l-approvazzjoni tat-tip ta’ vetturi bil-mutur fir-rigward tal-emissjonijiet ta’ vetturi ħfief għall-passiġġieri u ta’ vetturi kummerċjali (Euro 5 u Euro 6) u dwar l-aċċess għal informazzjoni dwar it-tiswija u l-manutenzjoni tal-vetturi, li jemenda d-Direttiva 2007/46/KE tal-Parlament Ewropew u tal-Kunsill, ir-Regolament tal-Kummissjoni (KE) Nru 692/2008 u r-Regolament tal-Kummissjoni (UE) Nru 1230/2012 u li jħassar ir-Regolament tal-Kummissjoni (KE) Nru 692/2008 (ĠU L 175, 7.7.2017, p. 1).
      
      
         
            ANNESS
            
               Metodoloġija biex jiġi ddeterminat l-iffrankar ta’ CO2 għad-Dawl LED Estern Effiċjenti taħt l-NEDC għall-użu f’vetturi kummerċjali ħfief
            
            1.   INTRODUZZJONI
            Dan l-Anness jistabbilixxi l-metodoloġija biex jiġi ddeterminat l-iffrankar tal-emissjonijiet ta’ CO2 (id-diossidu tal-karbonju) li jrid jiġi attribwit għall-użu ta’ dawl estern effiċjenti tal-vetturi li juża kombinazzjoni waħda jew xierqa ta’ dwal LED, minn dawk elenkati fl-Artikolu 1, għall-użu fil-vetturi kummerċjali N1 li jaħdmu b’magna b’kombustjoni interna.
            2.   KUNDIZZJONIJIET TAL-ITTESTJAR
            Il-kundizzjonijiet tal-ittestjar għandhom jissodisfaw ir-rekwiżiti tar-Regolamenti UN/ECE Nru (1), 6 (2), 7 (3), 19 (4), 23 (5), 38 (6), 48 (7), 91 (8) 100 (9), 112 (10), 119 (11) u 123 (12) (1). Il-konsum tal-enerġija għandu jiġi ddeterminat skont il-punt 6.1.4 tar-Regolament UN/ECE Nru 112 u l-punti 3.2.1 u 3.2.2 tal-Anness 10 tal-istess Regolament.
            Għas-sistema adattiva tad-dawl ta’ quddiem (AFS) b’raġġ baxx li taqa’ fi ħdan mill-inqas tnejn mill-Klassijiet C, E, V jew W kif definit fir-Regolament UN/ECE Nru 123 (ara t-tabella 1), il-kejl tal-konsum tal-enerġija għandu jsir bl-intensità LED ta’ kull klassi (Pk), fejn k tikkorrispondi għal kull klassi speċifikata fit-tabella 1 kif definit fir-Regolament UN/ECE 123.
            Jekk ikun hemm qbil mas-servizz tekniku li l-Klassi C hija l-intensità ta’ LED rappreżentattiva/medja għall-applikazzjoni tal-vettura, il-kejlijiet tal-konsum tal-enerġija għandhom isiru bl-istess mod bħal għal kwalunkwe dawl LED estern ieħor inkluż fil-kombinazzjoni.
            
               Tabella 1
            
            
               Klassijiet ta’ AFS b’Raġġ baxx
            
            
                        Klassi
                     
                     
                        Ara l-punt 1.3 u n-nota f’qiegħ il-paġna 2 tar-Regolament UN/ECE Nru 123
                     
                     
                        % ta’ Intensità tal-LED
                     
                     
                        Modalità ta’ Attivazzjoni  (*1)
                        
                     
                  
                        C
                     
                     
                        Mogħdija tar-Raġġi Bażi (Pajjiż)
                     
                     
                        100
                     
                     
                        50 km/h < veloċità < 100 km/h
                        Jew meta ma tiġi attivata l-ebda klassi ta’ mogħdija tar-raġġi oħra (V, W, E)
                     
                  
                        V
                     
                     
                        Belt
                     
                     
                        85
                     
                     
                        Veloċità < 50 km/h
                     
                  
                        E
                     
                     
                        Awtostrada
                     
                     
                        110
                     
                     
                        Veloċità > 100 km/h
                     
                  
                        W
                     
                     
                        Kundizzjonijiet Avversi
                     
                     
                        90
                     
                     
                        Wajper tal-windscreen attiv > 2 minuti
                     
                  2.1.   Tagħmir tat-test
            
            Għandu jintuża t-tagħmir tat-test li ġej:
            
                        —
                     
                     
                        unità tal-provvista tal-enerġija (jiġifieri provvista ta’ vultaġġ varjabbli);
                     
                  
                        —
                     
                     
                        żewġ multimiters diġitali, wieħed għall-kejl tal-kurrent dirett, u l-ieħor għall-kejl tal-vultaġġ tal-kurrent dirett.
                     
                  Il-Figura 1 turi konfigurazzjoni possibbli ta’ test, fejn il-miter tal-vultaġġ tal-kurrent dirett huwa integrat fl-unità għall-provvista tal-enerġija.
            
               
            2.2.   Kalkolu tal-iffrankar tal-enerġija
            
            2.2.1.   Il-kejl tal-konsum tal-enerġija
            
            Għal kull dawl LED estern effiċjenti inkluż f’kombinazzjoni, il-kejl tal-kurrent għandu jsir b’vultaġġ ta’ 13,2 V. Il-modulu(i) LED imħaddem(imħaddma) b’ger tal-kontroll ta’ sors tad-dawl elettroniku għandu(għandhom) jitkejjel(jitkejlu) kif speċifikat mill-applikant.
            Il-manifattur jista’ jitlob li jsir kejl addizzjonali tal-kurrent b’vultaġġi oħra, meta l-ħtieġa li jsir dan tista’ tintwera fuq il-bażi ta’ dokumentazzjoni vverifikata.
            Fi kwalunkwe każ il-kejl (n) għandu jsir għal kull vultaġġ ta’ mill-inqas ħames darbiet wara xulxin. Il-vultaġġ applikat u l-kurrent imkejjel iridu jitniżżlu f’erba’ ċifri deċimali.
            Il-konsum tal-enerġija għandu jiġi ddeterminat billi l-vultaġġ jiġi mmultiplikat bil-kurrent imkejjel. Il-medja tal-konsum tal-enerġija għal kull dawl LED estern effiċjenti () [W] għandha tiġi kkalkulata kif stabbilit fil-Formula 1 b’erba’ deċimali li jridu jitqiesu fil-kalkoli. Meta mutur ta’ veloċità gradwali jew kontrollur elettroniku jintuża għall-provvista tal-elettriku fil-fanali LED, it-tagħbija elettrika ta’ dan il-komponent trid tiġi eskluża mill-kejl.
            
               Formula 1
            
            
               
            fejn
            
                        
                           
                     
                     
                        huwa l-vultaġġ ittestjat ta’ kull dawl ta’ vettura LED i
                     
                  
                        
                           
                     
                     
                        huwa l-kurrent imkejjel ta’ kull dawl ta’ vettura LED i
                     
                  
                        n
                     
                     
                        huwa n-numru ta’ kejliet tal-kampjun
                     
                  
                        j
                     
                     
                        tirreferi għal kejl individwali tal-konsum tal-enerġija
                     
                  Fil-każ ta’ AFS b’raġġ baxx, il-konsum tal-enerġija () [W] għandu jiġi kkalkulat bħala l-medja tal-konsum tal-enerġija LED għal kull klassi k, ponderata skont is-sehem tal-ħin tal-NEDC għal kull firxa tal-veloċità, skont il-Formula 2.
            
               Formula 2
            
            
               
            fejn
            
                        
                           
                     
                     
                        huwa l-konsum tal-enerġija fl-intensità LED għal kull klassi k bħala l-medja tal-kejl konsekuttiv n.
                     
                  
                        K
                     
                     
                        huwa n-numru ta’ klassijiet assoċjati mal-AFS b’raġġ baxx.
                     
                  
                        NEDC_share
                     
                     
                        huwa s-sehem tal-ħin tal-NEDC għal kull medda ta’ veloċità f’kull klassi kif definit fit-Tabella 2.
                     
                  
               Tabella 2
            
            
               Is-sehem tal-ħin tal-NEDC għal kull medda ta’ veloċità
            
            
                        Medda ta’ veloċità
                     
                     
                        NEDC_share
                     
                  
                        < 50 km/h
                     
                     
                        0,6805
                     
                  
                        50–100 km/h
                     
                     
                        0,2881
                     
                  
                        > 100 km/h
                     
                     
                        0,0314
                     
                  Meta l-AFS b’raġġ baxx ma jaqax taħt l-erba’ klassijiet speċifikati fit-tabella 1, l- NEDC_share tal-klassijiet nieqsa għandha tiġi attribwita lill-klassi C.
            2.2.2.   Il-kalkolu tal-iffrankar tal-enerġija
            
            L-iffrankar tal-enerġija ta’ kull dawl LED estern effiċjenti (ΔPi) [W] għandu jiġi kkalkulat billi tintuża l-Formula 3.
            
               Formula 3
            
            
               
            fejn,
            
                        
                           
                     
                     
                        huwa l-konsum tal-enerġija tal-linja bażi mid-dwal tal-vettura i [W]
                     
                  
                        
                           
                     
                     
                        huwa l-medja tal-konsum tal-enerġija tad-dawl tal-vettura ekoinnovattiv korrispondenti i [W]
                     
                  Il-konsum tal-enerġija tad-dawl tal-vettura tal-linja bażi differenti huwa definit fit-Tabella 3.
            
               Tabella 3
            
            
               Konsum tal-enerġija għad-dwal differenti tal-vetturi fil-linja bażi
            
            
                        Dawl tal-vettura
                     
                     
                        Konsum tal-Enerġija (PB) [W]
                     
                  
                        Fanal ta’ quddiem tar-raġġi baxxi
                     
                     
                        137
                     
                  
                        Fanal ta’ quddiem tar-raġġi għoljin
                     
                     
                        150
                     
                  
                        Pożizzjoni ta’ quddiem
                     
                     
                        12
                     
                  
                        Pjanċa tar-reġistrazzjoni
                     
                     
                        12
                     
                  
                        Fanali ta’ quddiem għaċ-ċpar
                     
                     
                        124
                     
                  
                        Fanali ta’ wara għaċ-ċpar
                     
                     
                        26
                     
                  
                        Fanal tal-indikaturi tat-tidwir ta’ quddiem
                     
                     
                        13
                     
                  
                        Fanal tal-indikaturi tat-tidwir ta’ wara
                     
                     
                        13
                     
                  
                        Fanal tar-rivers
                     
                     
                        52
                     
                  
                        Fanal għall-kantunieri
                     
                     
                        44
                     
                  
                        Fanal ta’ Liwi Statiku
                     
                     
                        44
                     
                  
                        Fanali li jimmarkaw it-tarf tal-forma (wisa’ tal-vetturi ta’ > 2,1 m)
                     
                     
                        12
                     
                  
                        Fanali li jimmarkaw il-ġnub (tul ta’ vetturi > 6 m)
                     
                     
                        24
                     
                  3.   IL-KALKOLU TAL-IFFRANKAR TA’ CO2
            
            L-iffrankar ta’ CO2 għandu jiġi kkalkulat skont il-Formula 4.
            
               Formula 4
            
            
               
            fejn,
            
                        v
                     
                     
                        hija l-veloċità medja tas-sewqan tal-NEDC li hija 33,58 km/h
                     
                  
                        ηA
                        
                     
                     
                        l-effiċjenza tal-alternatur, li hija 0,67
                     
                  
                        UFi
                        
                     
                     
                        huwa l-fattur tal-użu tad-dawl tal-vettura i kif definit fit-Tabella 4
                     
                  
                        VPe
                        
                     
                     
                        huwa l-konsum tal-enerġija effettiva għal kull fjuwil approvat, kif definit fit-Tabella 5
                     
                  
                        CF
                     
                     
                        huwa l-fattur ta’ konverżjoni tal-fjuwil kif speċifikat fit-Tabella 6.
                     
                  
               Tabella 4
            
            
               Il-fattur tal-użu għal tipi differenti ta’ dwal tal-vetturi
            
            
                        Dawl tal-vettura
                     
                     
                        Il-fattur tal-użu (UF)
                     
                  
                        Fanal ta’ quddiem tar-raġġi baxxi
                     
                     
                        0,33
                     
                  
                        Fanal ta’ quddiem tar-raġġi għoljin
                     
                     
                        0,03
                     
                  
                        Pożizzjoni ta’ quddiem
                     
                     
                        0,36
                     
                  
                        Pjanċa tar-reġistrazzjoni
                     
                     
                        0,36
                     
                  
                        Fanali ta’ quddiem għaċ-ċpar
                     
                     
                        0,01
                     
                  
                        Fanali ta’ wara għaċ-ċpar
                     
                     
                        0,01
                     
                  
                        Fanal tal-indikaturi tat-tidwir ta’ quddiem
                     
                     
                        0,15
                     
                  
                        Fanal tal-indikaturi tat-tidwir ta’ wara
                     
                     
                        0,15
                     
                  
                        Fanal tar-rivers
                     
                     
                        0,01
                     
                  
                        Fanal għall-kantunieri
                     
                     
                        0,025
                     
                  
                        Fanal ta’ Liwi Statiku
                     
                     
                        0,039
                     
                  
                        Fanali li jimmarkaw it-tarf tal-forma (wisa’ tal-vetturi ta’ > 2,1 m)
                     
                     
                        0,36
                     
                  
                        Fanali li jimmarkaw il-ġnub (tul ta’ vetturi > 6 m)
                     
                     
                        0,36
                     
                  
               
            
               Tabella 5
            
            
               Il-konsum ta’ enerġija effettiva
            
            
                        Tip ta’ magna
                     
                     
                        Konsum tal-enerġija effettiva VPe[l/kWh]
                     
                  
                        Petrol/E85
                     
                     
                        0,264
                     
                  
                        Petrol/E85 Turbo
                     
                     
                        0,280
                     
                  
                        Diżil
                     
                     
                        0,220
                     
                  
                        LPG
                     
                     
                        0,342
                     
                  
                        LPG Turbo
                     
                     
                        0,363
                     
                  
                         
                     
                     
                        Konsum tal-enerġija effettiva VPe [m3/kWh]
                     
                  
                        CNG (G20)
                     
                     
                        0,259
                     
                  
                        CNG (G20) Turbo
                     
                     
                        0,275
                     
                  
               
            
               Tabella 6
            
            
               Fattur ta’ Konverżjoni tal-Fjuwil
            
            
                        Tip ta’ fjuwil
                     
                     
                        
                           Fattur ta’ konverżjoni (CF) [g CO2]
                        
                     
                  
                        Petrol/E85
                     
                     
                        2 330 
                     
                  
                        Diżil
                     
                     
                        2 640 
                     
                  
                        LPG
                     
                     
                        1 629 
                     
                  
                         
                     
                     
                        Fattur ta’ konverżjoni (CF) [g CO2/m3]
                     
                  
                        CNG (G20)
                     
                     
                        1 795 
                     
                  4.   KALKOLU TAL-INĊERTEZZA TAL-IFFRANKAR TA’ CO2
            
            4.1.   Metodoloġija ġenerali
            
            L-inċertezza tal-iffrankar ta’ CO2 () [W] għandha tiġi kkalkulata skont il-Formula 5.
            
               Formula 5
            
            
               
            fejn,
            
                        m
                     
                     
                        huwa n-numru ta’ dwal LED esterni fil-kombinazzjonijiet ittestjat.
                     
                  
                        
                           
                     
                     
                        huwa l-marġini ta’ statistika tal-konsum tal-enerġija ta’ kull dawl LED imwaħħal f’vettura ekoinnovattiva, li għandu jiġi kkalkulat skont il-Formula 6.
                     
                  
               Formula 6
            
            
               
            F’każ ta’ AFS b’raġġ baxx, il-marġni statistiku tal-konsum tal-enerġija elettrika () [W] għandu minflok jiġi kkalkulat skont il-Formuli 7 u 8.
            
               Formula 7
            
            
               
            
               Formula 8
            
            
               
            fejn,
            
                        n
                     
                     
                        huwa l-għadd ta’ kejl tal-konsum tal-enerġija, li jkun mill-inqas 5 kif indikat fit-taqsima 2.2.1
                     
                  
                        i
                     
                     
                        tikkorrespondi għal kull dawl tal-vettura
                     
                  
                        j
                     
                     
                        tirreferi għal kejl individwali tal-konsum tal-enerġija
                     
                  
                        
                           
                     
                     
                        hija l-medja tal-valuri n ta’Pk
                        
                     
                  
                        K
                     
                     
                        huwa n-numru ta’ klassijiet assoċjati mal-AFS b’raġġ baxx.
                     
                  5.   TQARRIB
            L-iffrankar ta’ CO2 () u l-inċertezza tal-iffrankar ta’ CO2 () għandhom jitqarrbu għal żewġ punti deċimali.
            Kull valur użat fil-kalkolu tal-iffrankar ta’ CO2 għandu jew jiġi applikat mingħajr aġġustament jew inkella jiġi aġġustat ’il fuq u jiġi espress sal-għadd minimu ta’ punti deċimali li jippermettu li l-impatt totali massimu (jiġifieri l-impatt ikkombinat tal-valuri aġġustati kollha) fuq l-iffrankar ikun inqas minn 0,25 [g CO2/km].
            6.   VERIFIKA MAL-LIMITU MINIMU TAL-IFFRANKAR TA’ CO2
            
            L-awtorità tal-approvazzjoni tat-tip għandha tiżgura għal kull tip, varjant u verżjoni ta’ vettura mgħammra bi dwal LED esterni ta’ barra effiċjenti li l-kriterju ta’ limitu minimu kif speċifikat fl-Artikolu 9(1)(a) tar-Regolament ta’ Implimentazzjoni (UE) Nru 427/2014 ikun issodisfat.
            Meta tkun qed tivverifika jekk il-kriterju ta’ limitu minimu ikunx issodisfat, l-awtorità tal-approvazzjoni tat-tip għandha tqis, skont il-Formula 9, l-iffrankar ta’ CO2 stabbilit fil-punt 3 u l-inċertezza determinata fil-punt 4.
            
               Formula 9
            
            
               
            fejn,
            
                        MT
                     
                     
                        huwa l-limitu minimu ekwivalenti għal 1 g ta’ CO2/km
                     
                  
                        
                           
                     
                     
                        huwa l-iffrankar ta’ CO2 [g Co2/km] kif definit fil-punt 3
                     
                  
                        
                           
                     
                     
                        hija l-inċertezza tal-iffrankar ta’ CO2 ikkalkulata skont il-punt 4 [g CO2/km].
                     
                  7.   ĊERTIFIKAZZJONI TAL-IFFRANKAR TA’ CO2
            
            L-awtorità tal-approvazzjoni tat-tip trid tiċċertifika l-iffrankar ta’ CO2 skont il-punt 3 abbażi tal-kejl tas-sistema tad-Dawl LED u tal-lampi aloġeni tal-linja bażi bl-użu tal-metodoloġija tat-test stabbilita f’dan l-Anness. Meta l-iffrankar fl-emissjonijiet ta’ CO2 ikun taħt il-livell limitu speċifikat fl-Artikolu 9(1) tar-Regolament ta’ Implimentazzjoni (UE) Nru 427/2014, għandu japplika t-tieni subparagrafu tal-Artikolu 11(2) ta’ dak ir-Regolament.
            
               (1)  (1) ĠU L 4, 7.1.2012, p. 17, (2) ĠU L 213, 18.7.2014, p. 1, (3) ĠU L 285, 30.9.2014, p. 1, (4) ĠU L 250, 22.8.2014, p. 1, (5) ĠU L 237, 8.8.2014, p. 1, (6) ĠU L 148, 12.6.2010, p. 55, (7) ĠU L 323, 6.12.2011, p. 46, (8) ĠU L 164, 30.6.2010, p. 69, (9) ĠU L 302, 28.11.2018, p. 114, (10) ĠU L 250, 22.8.2014, p. 67, (11) ĠU L 89, 25.3.2014, p. 101, (12) ĠU L 222, 24.8.2010, p. 1.
            
               (*1)  Il-veloċitajiet tal-attivazzjoni li għandhom jiġu ċċekkjati għal kull applikazzjoni ta’ vettura skont ir-Regolament UN/ECE Nru 48 it-Taqsima 6, il-Kapitolu 6.22, il-paragrafi 6.22.7.4.1 (klassi C), 6.22.7.4.2 (klassi V), 6.22.7.4.3 (klassi E), 6.22.7.4.4 (klassi W).